CELEX: 32020R1648
Language: mt
Date: 2020-11-06 00:00:00
Title: Regolament ta’ Implimentazzjoni tal-Kunsill (UE) 2020/1648 tas-6 ta’ Novembru 2020 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja

6.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 370/1
               
            
         REGOLAMENT TA’ IMPLIMENTAZZJONI TAL-KUNSILL (UE) 2020/1648
         tas-6 ta’ Novembru 2020
         li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (KE) Nru 765/2006 tat-18 ta’ Mejju 2006 dwar miżuri restrittivi fir-rigward tal-Belarussja (1), u b’mod partikolari l-Artikolu 8a(1) tiegħu,
         Wara li kkunsidra l-proposti mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-18 ta’ Mejju 2006, il-Kunsill adotta r-Regolament (KE) Nru 765/2006 dwar miżuri restrittivi fir-rigward tal-Belarussja.
                  
               
                     (2)
                  
                  
                     Fid-9 ta’ Awwissu 2020, il-Belarussja kellha elezzjonijiet presidenzjali, li nstab li kienu inkonsistenti mal-istandards internazzjonali u li ġew imxekkla mir-repressjoni ta’ kandidati indipendenti u repressjoni brutali fuq dimostranti paċifiċi wara dawk l-elezzjonijiet. Fil-11 ta’ Awwissu 2020, ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (ir-‘Rappreżentant Għoli’) ħareġ dikjarazzjoni f’isem l-Unjoni li tqis li l-elezzjonijiet la kienu liberi u lanqas ġusti. Ġie ddikjarat ukoll li jistgħu jittieħdu miżuri kontra dawk responsabbli għall-vjolenza, l-arresti mhux ġustifikati u l-falsifikazzjoni tar-riżultati tal-elezzjoni.
                  
               
                     (3)
                  
                  
                     Fit-2 ta’ Ottubru 2020, il-Kunsill adottata r-Regolament ta’ Implimentazzjoni (UE) 2020/1387 (2) li ddeżinja 40 individwu bħala responsabbli għal repressjoni u intimidazzjoni ta’ dimostranti paċifiċi, membri tal-oppożizzjoni u ġurnalisti wara l-elezzjoni presidenzjali tal-2020 fil-Belarussja, kif ukoll għat-tmexxija ħażina tal-proċess elettorali għal dawk l-elezzjonijiet min-naħa tal-Kummissjoni Elettorali Ċentrali.
                  
               
                     (4)
                  
                  
                     Fl-24 ta’ Settembru 2020, ir-Rappreżentant Għoli ħareġ dikjarazzjoni f’isem l-Unjoni li fiha stqarr li l-hekk imsejħa “inawgurazzjoni” u l-mandat il-ġdid iddikjarat minn Aleksandr Lukashenko ma għandhom ebda leġittimità demokratika. Id-dikjarazzjoni tenniet mill-ġdid l-aspettattiva tal-Unjoni li l-awtoritajiet Belarussi jieqfu minnufih milli jwettqu kwalunkwe repressjoni u vjolenza ulterjuri fil-konfront tal-poplu Belarussu u jeħilsu minnufih u mingħajr kundizzjonijiet lil dawk kollha detenuti, inkluż il-priġunieri politiċi.
                  
               
                     (5)
                  
                  
                     Fid-dawl tal-gravità tas-sitwazzjoni fil-Belarussja, minħabba r-repressjoni li għaddejja tas-soċjetà ċivili u l-attivisti tal-oppożizzjoni, jenħtieġ li Aleksandr Lukashenko u 14-il persuna oħra jiġu inklużi fil-lista ta’ persuni u entitajiet soġġetti għal miżuri restrittivi li tinsab fl-Anness I għar-Regolament (KE) Nru 765/2006.
                  
               
                     (6)
                  
                  
                     Jenħtieġ għalhekk li l-Anness I għar-Regolament (KE) Nru 765/2006 jiġi emendat kif meħtieġ,
                  
               ADOTTA DAN IR-REGOLAMENT:
         
            Artikolu 1
            L-Anness I għar-Regolament (KE) Nru 765/2006 huwa b’dan emendat kif stipulat fl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-6 ta’ Novembru 2020.
            
               
                  Għall-Kunsill
               
               
                  Il-President
               
               M. ROTH
            
         
         
            (1)  ĠU L 134, 20.5.2006, p. 1.
         
            (2)  Ir-Regolament ta’ Implimentazzjoni tal-Kunsill (UE) 2020/1387 tat-2 ta’ Ottubru 2020 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja (ĠU L 319I, 2.10.2020, p. 1).
      
      
         
            ANNESS
            Fl-Anness I għar-Regolament (KE) Nru 765/2006, jiżdiedu l-persuni li ġejjin:
            
               
                            
                        
                        
                           Ismijiet
                           Traskrizzjoni ta’ ortografija Belarussa
                           Traskrizzjoni ta’ ortografija Russa
                        
                        
                           Ismijiet
                           (ortografija Belarussa)
                        
                        
                           Ismijiet
                           (ortografija Russa)
                        
                        
                           Informazzjoni ta’
                           identifikazzjoni
                        
                        
                           Raġunijiet għall-elenkar
                        
                     
                           “45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           President tar-Repubblika tal-Belarussja
                           Data tat-twelid: 30.8.1954
                           Post tat-twelid: Kopys settlement, Vitebsk/Viciebsk Oblast, eks Unjoni Sovjetika (issa l-Belarussja)
                           Ġeneru: maskil
                        
                        
                           Bħala l-President tal-Belarussja b’awtorità fuq il-korpi statali, huwa responsabbli għar-repressjoni vjolenti mwettqa mill-apparat tal-Istat qabel u wara l-elezzjoni presidenzjali tal-2020, b’mod partikolari bl-esklużjoni ta’ kandidati ewlenin tal-oppożizzjoni, arresti arbitrarji u l-maltrattament ta’ dimostranti paċifiċi kif ukoll intimidazzjoni u vjolenza kontra ġurnalisti.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Konsulent tal-President dwar is-Sigurtà Nazzjonali, Membru tal-Kunsill tas-Sigurtà
                           Data tat-twelid: 28.11.1975
                           Post tat-twelid: Mogilev/Mahiliou (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni tiegħu bħala Konsulent tal-President dwar is-Sigurtà Nazzjonali u Membru tal-Kunsill tas-Sigurtà, kif ukoll il-pożizzjoni superviżorja informali tiegħu fuq il-forzi tas-sigurtà tal-Belarussja, huwa responsabbli għall-kampanja ta’ repressjoni u intimidazzjoni mmexxija mill-apparat tal-Istat wara l-elezzjoni presidenzjali tal-2020, b’mod partikolari bl-arresti arbitrarji u t-trattament ħażin, inkluż it-tortura, tad-dimostranti paċifiċi kif ukoll l-intimidazzjoni u l-vjolenza fuq il-ġurnalisti.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Kap tal-Persunal tal-Amministrazzjoni Presidenzjali
                           Data tat-twelid: 14.1.1963
                           Post tat-twelid: il-villaġġ ta’ Stolitsa fl-Oblast ta’ Vitebsk/Viciebsk (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni tiegħu bħala Kap tal-Persunal tal-Amministrazzjoni Presidenzjali, huwa assoċjat mill-qrib mal-President u responsabbli milli tiġi żgurata l-implimentazzjoni tas-setgħat presidenzjali fil-qasam tal-politika domestika u barranija. Għaldaqstant qiegħed jappoġġa r-reġim ta’ Lukashenka, inkluż fil-kampanja ta’ repressjoni u intimidazzjoni mmexxija mill-apparat tal-Istat wara l-elezzjoni presidenzjali tal-2020.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           President tal-KGB, eks President tal-Kumitat ta’ Kontroll Statali
                           Data tat-twelid: 8.9.1966
                           Post tat-twelid: il-villaġġ ta’ Privalki/Privalka fl-Oblast ta’ Hrodna/Grodno (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni ta’ tmexxija tiegħu bħala President tal-Kumitat tas-Sigurtà Statali KGB u fil-pożizzjoni preċedenti tiegħu bħala l-President tal-Kumitat ta’ Kontroll Statali, huwa responsabbli għall-kampanja ta’ repressjoni u intimidazzjoni mmexxija mill-apparat tal-Istat wara l-elezzjoni presidenzjali tal-2020, b’mod partikolari bl-arresti arbitrarji u t-trattament ħażin, inkluż it-tortura, tad-dimostranti paċifiċi kif ukoll l-intimidazzjoni u l-vjolenza fuq il-ġurnalisti.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Kap tad-Direttorat Ewlieni tal-Protezzjoni tal-Ordni Pubbliku u l-Prevenzjoni fil-Ministeru għall-Affarijiet Interni,
                           Data tat-twelid: 29.5.1964
                           Ġeneru: maskil
                        
                        
                           Fil-pożizzjoni ta’ tmexxija tiegħu bħala l-Kap tad-Direttorat Ewlieni tal-Protezzjoni tal-Ordni Pubbliku u l-Prevenzjoni fil-Ministeru għall-Affarijiet Interni, huwa responsabbli għall-kampanja ta’ repressjoni u intimidazzjoni mmexxija mill-apparat tal-Istat wara l-elezzjoni presidenzjali tal-2020, b’mod partikolari bl-arresti arbitrarji u t-trattament ħażin, inkluż it-tortura, tad-dimostranti paċifiċi kif ukoll l-intimidazzjoni u l-vjolenza fuq il-ġurnalisti.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           President tal-Kumitat Investigattiv
                           Data tat-twelid: 25.3.1970
                           Post tat-twelid: il-villaġġ ta’ Cierabličy fl-Oblast ta’ Brest (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni ta’ tmexxija tiegħu bħala l-President tal-Kumitat Investigattiv, huwa responsabbli għall-kampanja ta’ repressjoni u intimidazzjoni mmexxija mill-Kumitat wara l-elezzjoni presidenzjali tal-2020, partikularment minħabba l-investigazzjonijiet li nbdew kontra l-Kunsill ta’ Koordinazzjoni mnedija mill-oppożizzjoni biex jikkontesta r-riżultat ta’ dik l-elezzjoni u kontra d-dimostranti paċifiċi.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Eks l-Ewwel Viċi President tal-Kumitat Investigattiv, attwalment President tal-Kumitat tal-Istat għall-Għarfien Espert fil-Forensika
                           Data tat-twelid: 7.9.1973
                           Post tat-twelid: Minsk (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni preċedenti tiegħu ta’ tmexxija bħala l-Ewwel Viċi President tal-Kumitat Investigattiv, huwa responsabbli għall-kampanja ta’ repressjoni u intimidazzjoni mmexxija mill-Kumitat wara l-elezzjoni presidenzjali tal-2020, partikularment minħabba l-investigazzjonijiet li nbdew kontra l-Kunsill ta’ Koordinazzjoni mnedija mill-oppożizzjoni biex jikkontesta r-riżultat ta’ dik l-elezzjoni u kontra d-dimostranti paċifiċi.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Viċi President tal-Kumitat Investigattiv
                           Data tat-twelid: 17.7.1974
                           Post tat-twelid: Rechitsa, Oblast ta’ Gomel (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni ta’ tmexxija tiegħu bħala l-Viċi President tal-Kumitat Investigattiv, huwa responsabbli għall-kampanja ta’ repressjoni u intimidazzjoni mmexxija mill-Kumitat wara l-elezzjoni presidenzjali tal-2020, partikularment minħabba l-investigazzjonijiet li nbdew kontra l-Kunsill ta’ Koordinazzjoni mnedija mill-oppożizzjoni biex jikkontesta r-riżultat ta’ dik l-elezzjoni u kontra d-dimostranti paċifiċi.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Viċi President tal-Kumitat Investigattiv
                           Data tat-twelid: 1.8.1973
                           Post tat-twelid: Brest (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni ta’ tmexxija tiegħu bħala l-Viċi President tal-Kumitat Investigattiv, huwa responsabbli għall-kampanja ta’ repressjoni u intimidazzjoni mmexxija mill-Kumitat wara l-elezzjoni presidenzjali tal-2020, partikularment minħabba l-investigazzjonijiet li nbdew kontra l-Kunsill ta’ Koordinazzjoni mnedija mill-oppożizzjoni biex jikkontesta r-riżultat ta’ dik l-elezzjoni u kontra d-dimostranti paċifiċi.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр’евiч П АЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Kap taċ-Ċentru Operazzjonali-Analitiku
                           Data tat-twelid: 1.8.1971
                           Ġeneru: maskil:
                        
                        
                           Fil-pożizzjoni ta’ tmexxija tiegħu bħala l-Kap taċ-Ċentru Operazzjonali-Analitiku, huwa assoċjat mill-qrib mal-President u responsabbli għar-repressjoni tas-soċjetà ċivili, b’mod partikolari billi xekkel il-konnessjoni man-networks tat-telekomunikazzjoni bħala għodda ta’ repressjoni tas-soċjetà ċivili, tad-dimostranti paċifiċi u tal-ġurnalisti.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Viċi Ministru għall-Informazzjoni Data tat-Twelid: 10.7.1972
                           Post tat-twelid: il-villaġġ ta’ Koshelevo, ir-reġjun ta’ Grodno/Hrodna (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni ta’ tmexxija tiegħu bħala Viċi Ministru għall-Informazzjoni, huwa responsabbli għar-repressjoni tas-soċjetà ċivili, partikularment bid-deċiżjoni tal-Ministeru għall-Informazzjoni li jwaqqaf l-aċċess għal siti web indipendenti u jillimita l-aċċess għall-Internet fil-Belarussja wara l-elezzjoni presidenzjali tal-2020, bħala għodda ta’ repressjoni tas-soċjetà ċivili, tad-dimostranti paċifiċi u tal-ġurnalisti.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Segretarju tal-Istampa tal-President tal-Belarussja
                           Data tat-twelid: 16.2.1984
                           Post tat-twelid: Minsk (eks Unjoni Sovjetika, issa l-Belarussja)
                           Kunjom tax-xbubija: Kirsanova (RU: Кирсанова) jew Selyun (RU Селюн)
                           Ġeneru: femminili
                        
                        
                           Fil-pożizzjoni tagħha bħala Segretarju tal-Istampa tal-President tal-Belarussja, hija assoċjata mill-qrib mal-President u hija responsabbli mill-koordinazzjoni tal-attivitajiet tal-media tal-President, fosthom l-abbozzar ta’ stqarrijiet u l-organizzazzjoni ta’ dehriet pubbliċi. Għaldaqstant qed tappoġġa r-reġim ta’ Lukashenka, inkluż fil-kampanja ta’ repressjoni u intimidazzjoni mmexxija mill-apparat tal-Istat wara l-elezzjoni presidenzjali tal-2020. B’mod partikolari, bl-istqarrijiet pubbliċi tagħha fejn iddefendiet lill-President u kkritikat l-attivisti tal-oppożizzjoni kif ukoll id-dimostranti paċifiċi, li għamlet wara l-elezzjoni presidenzjali tal-2020, ikkontribwiet biex jiddgħajfu serjament id-demokrazija u l-istat tad-dritt fil-Belarussja.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Kmandant tal-Unità Alfa
                           Data tat-twelid: 21.8.1975
                           Ġeneru: maskil
                        
                        
                           Fil-pożizzjoni ta’ kmand tiegħu fuq il-forzi tal-Unità Alfa, huwa responsabbli għall-kampanja ta’ repressjoni u intimidazzjoni li twettqet minn dawn il-forzi wara l-elezzjoni presidenzjali tal-2020, b’mod partikolari bl-arresti arbitrarji u t-trattament ħażin, inkluż it-tortura, tad-dimostranti paċifiċi kif ukoll l-intimidazzjoni u l-vjolenza fuq il-ġurnalisti.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Eks Segretarju tal-Istat tal-Kunsill tas-Sigurtà
                           Data tat-twelid: 25.6.1967
                           Post tat-twelid: il-villaġġ ta’ Revyaki, Oblast ta’ Vitebsk/Viciebsk (eks Unjoni Sovjetika, issa l-Belarussja)
                           Ġeneru: maskil
                        
                        
                           Fil-pożizzjoni preċedenti tiegħu ta’ Segretarju tal-Istat tal-Kunsill tas-Sigurtà, huwa assoċjat mill-qrib mal-President u huwa responsabbli għall-kampanja ta’ repressjoni u intimidazzjoni li twettqet mill-apparat tal-Istat wara l-elezzjoni presidenzjali tal-2020, b’mod partikolari bl-arresti arbitrarji u t-trattament ħażin, inkluż it-tortura, tad-dimostranti paċifiċi kif ukoll l-intimidazzjoni u l-vjolenza fuq il-ġurnalisti..
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           President tal-Qorti Kostituzzjonali tar-Repubblika tal-Belarussja
                           Data tat-twelid: 18.10.1954
                           Post tat-twelid: Oblast ta’ Minsk (eks Unjoni Sovjetika, issa l-Belarussja)
                           Ġeneru: Maskil
                        
                        
                           Bħala l-President tal-Qorti Kostituzzjonali, huwa responsabbli għad-deċiżjoni tal-Qorti Kostituzzjonali adottata fil-25 ta’ Awwissu 2020, li permezz tagħha ġew leġittimizzati r-riżultati tal-elezzjonijiet frodulenti. Għaldaqstant appoġġa u ffaċilita azzjonijiet ta’ kampanja ta’ repressjoni u intimidazzjoni mill-apparat tal-Istat kontra dimostranti paċifiċi u ġurnalisti u huwa għaldaqstant responsabbli għad-dgħajfien serju tad-demokrazija u l-istat tad-dritt fil-Belarussja.”